CELEX: 62020TN0370
Language: el
Date: 2020-06-11 00:00:00
Title: Υπόθεση T-370/20: Προσφυγή-αγωγή της 11ης Ιουνίου 2020 — KL κατά ΕΤΕπ

3.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 255/33
            
         
      Προσφυγή-αγωγή της 11ης Ιουνίου 2020 — KL κατά ΕΤΕπ
      (Υπόθεση T-370/20)
      (2020/C 255/44)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: KL (εκπρόσωποι: L. Levi και A. Champetier, δικηγόροι)
      
         Καθής-εναγομένη: Ευρωπαϊκή Τράπεζα Επενδύσεων
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να κρίνει την προσφυγή παραδεκτή και βάσιμη·
               
            κατά συνέπεια,
      
                  —
               
               
                  να ακυρώσει τις αποφάσεις της ΕΤΕπ της 8ης Φεβρουαρίου και της 8ης Μαρτίου 2019, με τις οποίες ο προσφεύγων-ενάγων κρίθηκε ικανός προς εργασία και ευρισκόμενες σε αδικαιολόγητη απουσία από τις 18 Φεβρουαρίου 2019·
               
            
                  —
               
               
                  κατά το μέτρο που παρίσταται ανάγκη, να ακυρώσει την απόφαση του Προέδρου της ΕΤΕπ της 16ης Μαρτίου 2020, με την οποία επικυρώθηκαν τα πορίσματα της επιτροπής συμβιβασμού και, κατά συνέπεια, οι αποφάσεις της 8ης Φεβρουαρίου και της 8ης Μαρτίου 2019·
               
            ως εκ τούτου,
      
                  —
               
               
                  να υποχρεώσει την καθής-εναγομένη στην αναδρομική καταβολή της συντάξεως αναπηρίας, καταρχήν από 1ης Φεβρουαρίου 2019·
               
            
                  —
               
               
                  να υποχρεώσει την καθής-εναγομένη στην καταβολή τόκων υπερημερίας όσον αφορά τη οφειλόμενη από 1ης Φεβρουαρίου 2019 σύνταξη αναπηρίας, τούτο δε μέχρι πλήρους εξοφλήσεως, των δε τόκων υπερημερίας υπολογιζομένων βάσει του επιτοκίου της Ευρωπαϊκής Κεντρικής Τράπεζας προσαυξημένου κατά δύο μονάδες·
               
            
                  —
               
               
                  να υποχρεώσει την ΕΤΕπ στην καταβολή αποζημιώσεως προς ικανοποίηση της ηθικής βλάβης που υπέστη ο προσφεύγων-ενάγων·
               
            
                  —
               
               
                  να καταδικάσει την ΕΤΕπ στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής ο προσφεύγων-ενάγων προβάλλει δύο λόγους.
      
                  1.
               
               
                  Με τον πρώτο λόγο προβάλλεται παράβαση των άρθρων 46, παράγραφος 1 και 48, παράγραφος 1, του κανονισμού περί του συνταξιοδοτικού καθεστώτος και του άρθρου 11, παράγραφοι 1 και 3, των διοικητικών διατάξεων, καθώς και πρόδηλη πλάνη εκτιμήσεως.
               
            
                  2.
               
               
                  Με τον δεύτερο λόγο προβάλλεται παράβαση του καθήκοντος μέριμνας.